8.9.2023
8.
RO
Jurnalul Oficial al Uniunii Europene
L 222/95
Punctul 4.2.2.2 se modifică după cum urmează: (a) primul paragraf se înlocuiește cu următorul text: „Structura caroseriei unei unități, eventualele elemente de fixare pentru echipamente și eventualele puncte de ridicare cu macaraua și de ridicare cu cricul trebuie proiectate astfel încât să nu se producă nicio fisură, deformare permanentă semnificativă sau ruptură în cazurile de sarcină definite în specificația menționată în apendicele D, indicele [1].”; (b) al patrulea paragraf se înlocuiește cu următorul text: „Pozițiile de ridicare cu macaraua și de ridicare cu cricul trebuie marcate pe unitate.
Marcajele trebuie să fie conforme cu specificația menționată în apendicele D, indicele [2].”
9.
La punctul 4.2.2.3 se adaugă următorul paragraf: „Unitățile destinate a fi utilizate pentru transportul combinat și care necesită un cod de compatibilitate a vagoanelor trebuie să fie dotate cu dispozitive de fixare a unității de încărcare intermodale.”
10.
Punctul 4.2.3.1 se modifică după cum urmează: (a) al doilea și al treilea paragraf se înlocuiesc cu următorul text: „Respectarea de către o unitate a profilului de referință destinat, inclusiv a profilului de referință pentru partea inferioară, trebuie determinată prin una dintre metodele stabilite în specificația menționată în apendicele D, indicele [4].
Metoda cinematică descrisă în specificația menționată în apendicele D, indicele [4] trebuie utilizată pentru determinarea conformității, dacă este cazul, între profilul de referință stabilit pentru unitate și profilurile de referință țintă respective G1, GA, GB și GC, inclusiv cele utilizate pentru partea inferioară GI1 și GI2.”; (b) se adaugă următorul paragraf: „Unitățile destinate a fi utilizate pentru transportul combinat se codifică în conformitate cu cerințele din apendicele H și cu specificația menționată în apendicele D.2, indicele [B].” 11.
La punctul 4.2.3.2, al doilea paragraf se înlocuiește cu următorul text: „Încărcătura utilă admisă pe care o poate transporta o unitate, pentru sarcini pe osie de maximum 25 t, se stabilește prin aplicarea specificației menționate în apendicele D, indicele [5].” 12.
Punctul 4.2.3.3 se înlocuiește cu următorul text: „4.2.3.3.
Compatibilitatea cu sistemele de detectare a trenurilor Dacă se intenționează ca unitatea să fie compatibilă cu unul sau mai multe dintre următoarele sisteme de detectare a trenurilor, această compatibilitate trebuie stabilită în conformitate cu dispozițiile documentului tehnic menționat în apendicele D.2, indicele [A]: (a) sisteme de detectare a trenurilor bazate pe circuite de cale (rezistența electrică a osiei montate poate fi evaluată la nivelul ECI sau la nivelul vehiculului); (b) sisteme de detectare a trenurilor bazate pe numărătoare de osii; (c) sisteme de detectare a trenurilor bazate pe echipamente cu bucle de detecție.
Cazurile specifice conexe sunt definite în secțiunea 7.7 din STI CCS.” 13.
La punctul 4.2.3.4, al doilea și al treilea paragraf se înlocuiesc cu următorul text: „Dacă se intenționează ca unitatea să poată fi monitorizată de echipamentele de cale pe rețeaua cu ecartament de 1 435 mm, unitatea trebuie să respecte specificația menționată în apendicele D, indicele [6] pentru a asigura o vizibilitate suficientă.
Pentru unitățile destinate exploatării pe rețelele cu ecartament de 1 524 mm, 1 600 mm, 1 668 mm, se aplică valoarea corespunzătoare din tabelul 2 pentru parametrii specificației menționate în apendicele D, indicele [6].”